stanford-oval/wikipedia huggingface dataset:
Ruokatieto

Ruokatieto Yhdistys ry edistää suomalaista ruokakulttuuria viestimällä ruuasta ja ruokaketjusta sekä tekemällä tunnetuksi Hyvää Suomesta -merkkiä suomalaisen elintarvikkeen tunnuksena.
Yhdistyksen jäseninä oli vuoden 2024 alussa 300 organisaatiota, joihin kuuluvat kaikki Hyvää Suomesta -merkkiä käyttävät yritykset sekä muita suomalaista ruokaketjua edustavia yhteisöjä. Hyvää Suomesta -merkittyjä tuotteita on noin 13 000 kappaletta. Hyvää Suomesta-merkin käyttäjiä on yhteensä 360.
Ruokatieto Yhdistys tuottaa monipuolista materiaalia ruokakasvatuksen tueksi. Ruokavisa on yläkoululaisille suunnattu vastuullisen ruokaketjun opetuskokonaisuus, joka koostuu oppimateriaalista, verkossa tehtävästä osaamiskilpailusta ja loppukilpailusta. Retki kauppaan -yhteistyössä S-ryhmän kanssa toteutettu opetuskokonaisuus vie oppilaat opettajan johdolla lähimarkettiin oppimaan kaupasta ja ruokaketjusta. Ruuan reitti on alakoululaisille suunnattu opetuskokonaisuus, joka tutustuttaa ruuan matkaan pellolta pöytään.
Ruokatieto yhdistys tuottaa vuosittain yhteistyössä Agronomiliiton, Luonnonvarakeskus Luken, Maa- ja metsätaloustuottajain Keskusliitto MTK:n, Svenska Lantbruksproducenternas centralförbund SLC:n ja ProAgria Keskusten Liiton kanssa Tietohaarukka-julkaisun. Tietohaarukka - tilastotietoa elintarvikealasta -julkaisu on monipuolinen tilastopaketti koko ruokaketjusta, niin alkutuotannosta, elintarviketeollisuudesta kuin ruuan kulutuksestakin. Tiedot ovat pääosin edelliseltä vuodelta, ja mukana on tilastotietoja aikaisemmilta vuosilta sekä kansainvälisiä lukuja vertailun mahdollistamiseksi. Tietohaarukkaan on sisällytetty tilastolukuina ruokaketjun käytäntöjä ja lisäarvotekijöitä, joita voidaan hyödyntää rakennettaessa suomalaisen ruokaketjun vastuullisuuteen nojaavaa kilpailukykyä.  Tietohaarukka on ladattavissa suomen, ruotsin ja englannin kielellä Ruokatieto.fi -verkkosivuilta.
Vuonna 1958 perustettu yhdistys toimii Helsingin Tukkutorilla. Yhdistyksen aiempina niminä ovat olleet Maatalousalan tiedotuskeskus MAT ry ja Finfood – Suomen Ruokatieto ry. Finfood - Suomen Ruokatieto ry vaihtoi nimensä Ruokatieto Yhdistys ry:ksi joulukuussa 2009.
Yhdistyksen jäseneksi voivat hakea organisaatiot, jotka ovat kiinnostuneita käyttämään Hyvää Suomesta -merkkiä tai muutoin edistämään suomalaista ruokakulttuuria ja kannattamaan työtä suomalaisen ruoan puolestapuhujana..
Aiheesta muualla

Ruokatieto Yhdistys ry:n kotisivut
Konrad IV

Konrad IV
Konrad IV (25. huhtikuuta 1228 Andria, Sisilian kuningaskunta – 21. toukokuuta 1254 Lavello, Sisilian kuningaskunta) oli Pyhän saksalais-roomalaisen keisarikunnan keisari vuosina 1237–1254, Jerusalemin kuningas vuosina 1228–1254 nimellä Konrad II ja Sisilian kuningas vuosina 1250–1254 nimellä Konrad I.
Suku

Hän oli Hohenstaufen-sukuisen keisari Fredrik II:n ja tämän toisen puolison Jolandan, Jerusalemin kuningattaren toiseki vanhin poika ja ainoa eloonjäänyt poika, sillä vanhempi veli menehtyi pian syntymänsä jälkeen. Konrad asui Sisiliassa, ennen kuin muutti Saksaan vuonna 1235.
Konrad oli Jerusalemin kuningaskunnan perijä äitinsä kautta, Hänen isänsä teki hänestä myös Svaabian herttuan vuonna 1235.
Avioliitto ja lapsi

Konrad avioitui 1. syyskuuta 1246 Vohburgissa Baijerin herttuatar Elisabeth von Bayernin (1227–1273) kanssa, joka oli Baijerin herttua Otto II Wittelsbachin ja Reinin paladiinikreivitär Agnes von Hohenstaufenin vanhin tytär. Heille syntyi 25. maaliskuuta 1252 poika Konradin (1252–1268).
Kuningas

Hänet valittiin Saksan eli Roomalaisten kuninkaaksi Wienissä helmikuussa 1237 velipuolensa Henrik VII:n tilalle, joka oli kapinoinut keisaria vastaan ​​vuonna 1235. Paavi Gregorius IX:n asetettua Fredrik II:n kirkonkiroukseen vuonna 1239, Konradia sai vastaansa Saksassa vahvistuvan paavimielisen puolueen, jota johtivat Mainzin arkkipiispa Siegfried ja Kölnin arkkipiispa Konrad.
Vuonna 1245 paavi Innocentius IV julisti sekä Konradin että hänen isänsä Fredrik II:n syrjäytetyiksi keisarina ja perillisenä ja julisti ristiretken heitä vastaan. Vastakuningas Henrik Raspe joukkoineen kukisti Konradin armeijoineen 5. elokuuta 1246 lähellä Frankfurtia. Häntä tukivat kuitenkin edelleen Saksan kaupungit ja Baijerin herttua Otto II, jonka tyttären Elisabetin kanssa hän avioitui vuonna 1246.
Keisari Fredrik II kuoli 13. joulukuuta 1250. Sisilian ongelmat ja paavipuolueen vahvistuminen Saksassa vastakuningas Henrik Raspen seuraajan, Vilhelm Hollantilaisen johdolla, pakottivat Konradin lähtemään Saksasta loppuvuodesta 1251 Sisiliaan. Uutenavuotena 1252 Konrad palasi hallitsijana Sisilian kuningaskuntaan, missä hänen velipuolensa Manfred oli ollut valtionhoitajana, ja ryhtyi varusteluihin, joiden tarkoituksena oli puolustaa Sisilian kuningaskuntaa sotilaallisesti.
Konradin aseman Sisiliassa varmisti hänen joukkojensa tekemä Napolin valtaus lokakuussa 1253, mutta hänen yrityksensä päästä yhteisymmärrykseen paavin kanssa epäonnistuivat.
Perintö

Konrad menehtyi äkillisesti vain 26-vuotiaana toukokuussa 1254. Hänen seuraajansa Sisilian kuninkaana, poika Konradin oli tuolloin vain kaksivuotias. Leskikuningatar Elisabeth avioitui toisen kerran Müncenissä vuonna 1259 Gorizia-Tirolin kreivi, Kärntenin herttua Meinhard II:n kanssa, heille syntyi kuusi eloon jäänyttä lasta.
Konradin kuolemasta vuonna 1254 alkoi Interregnum, jonka aikana kukaan Saksan hallitsija ei saanut valtakuntaa hallintaansa. Vasta Rudolf I Habsburgilainen kykeni tekemään sen vuonna 1273.
Wikimedia Commonsissa on kuvia tai muita tiedostoja aiheesta .
Konrad IV:n sinetti
Seinäjoen lentoasema

Seinäjoen lentoasema (IATA: SJY, ICAO: EFSI) on lentoasema Ilmajoella, noin 14 kilometriä Seinäjoen keskustasta etelään. Lentoasemaa on ylläpitänyt vuodesta 2016 asti Seinäjoen lentoasema Oy. Aiemmin lentoaseman pitäjänä toimi Rengonharju-säätiö.
Lentoyhtiöt ja kohteet

Seinäjoelta ei tällä hetkellä lennetä lainkaan reittilentoja (sitten vuoden 2013), ainoastaan tilauslentoja yleisilmailun lisäksi. Seinäjokea lähin lentoasema, jossa on säännöllistä reittiliikennettä, on 74 kilometrin päässä sijaitseva Vaasan lentoasema.
Liikenneyhteydet

Lentoasema sijaitsee valtatie 19:n varressa. Lentoasemalta Seinäjoelle pääsee valtatietä pitkin kulkevilla Jalasjärven vakiovuoroilla tai taksilla.
Kiitotie

Seinäjoen lentoasemalla on yksi 2 000 metriä pitkä ja 45 metriä leveä kiitotie, 14/32. Kiitotietä jatkettiin ja levennettiin vuosina 2006–2008 suihkukoneliikenteen mahdollistamiseksi. Pidennetty kiitotie otettiin käyttöön 31. heinäkuuta 2008.
Historiaa

1976: Lentoaseman rakentaminen alkoi, ja ensimmäinen kone laskeutui kentälle 17. lokakuuta.
1983: Lentoasema vihittiin käyttöön, ja reittiliikenne alkoi.
1988: Lentoasemaa lähestymässä ollut Wasawingsin matkustajalentokone törmäsi puihin 14. marraskuuta. Kahdestatoista koneessa olleesta ihmisestä kuusi menehtyi.
1992: Uusi lennonjohtotorni vihittiin käyttöön.
1999: Lentoyhtiö Golden Air aloitti reittiliikenteen Vaasan kentältä.
2003: Terminaalin laajennus valmistui.
2008: Kiitotien pidennys 2 000 metriin valmistui.
2009: Lomalentoliikenne suihkumatkustajakoneilla alkoi.
2010: Finncomm lopetti Seinäjoen-lennot kannattamattomina. Etelä-Pohjanmaan kunnat ja elinkeinoelämä tulivat apuun, ja lennot käynnistyivät tukipaketin voimin uudelleen.
2011: Flyben ja Finnairin yhteisyritys Flybe Nordic (nyk. Nordic Regional Airlines) osti Finncommin. Seinäjoen lentoliikenne jatkui ennallaan.
2011: Flybe ilmoitti 25. marraskuuta lopettavansa reittilennot Seinäjoelle. Viimeiset vuorot lennettiin 9. joulukuuta.
2012: Direktflyg ja lähikunnat sopivat reittilentoliikenteen jatkamisesta. Kalustona käytettiin 19-paikkaista Jetstream 31 -konetta.
2013: Direktflyg ja Seinäjoen kaupunki sopivat lentoliikenteen lopettamisesta maaliskuussa 2013.
2015: Rengonharju-säätiö ilmoittaa lopettavansa lentoasematoiminnan.
2016: Lentoasematoimintaa jatkaa Seinäjoen lentoasema Oy
Matkustajatilastot

| Vuosi | Kotimaa | Ulkomaat | Yhteensä | Muutos |
| --- | --- | --- | --- | --- |
| 2005 | 35 766 | 197 | 35 963 | +9,5 %  |
| 2006 | 38 858 | 133 | 38 991 | +8,4 %  |
| 2007 | 38 784 | 164 | 38 948 | −0,1 %  |
| 2008 | 37 168 | 160 | 37 328 | −4,2 %  |
| 2009 | 33 840 | 1 368 | 35 208 | −5,7 %  |
| 2010 | 30 603 | 3 317 | 33 920 | −3,7 %  |
Aiheesta muualla

Wikimedia Commonsissa on kuvia tai muita tiedostoja aiheesta .
Seinäjoen lentoaseman kotisivut
Suomen ilmailukäsikirja – Seinäjoen lentoasema (Arkistoitu – Internet Archive)
CZ Scorpion Evo 3

| CZ Scorpion EVO 3 |
| --- | --- |

Tyyppi:  pistoolikaliiperinen karbiini konepistooli
Valmistaja:  Česká zbrojovka Uherský Brod
Valmistusvuodet:  2009–
Tekniset tiedot
Kaliiperi(t):  9×19 mm Parabellum 9×21 mm IMI
Paino (tyhjänä):  2,77 kg lipas täynnä
Lipas:  useita erityyppisiä saatavilla
CZ Scorpion EVO 3 on tšekkiläisen Česká zbrojovka Uherský Brodin suunnittelema ja valmistama 9×19 mm -kaliiperinen  konepistooli, jota valmistetaan myös itselataavana karbiinina. Nimi Evo 3 tarkoittaa, että ase on kolmannen sukupolven Scorpion. Ensimmäiseen Vz. 61 Škorpion-konepistooiin Evo 3:lla ei ole mitään rakenteellista yhteyttä.
Evo 3 on sotilas- ja viranomaiskäytössä ympäri maailmaa. Suomen poliisi valitsi sen korvaamaan MP5-sarjan konepistoolit.
Suunnittelu

Evo 3 on alunperin hieman modifioitu versio slovakialaisesta Laugo LG 205:stä. Evo 3 on toimintaperiaatteeltaan massasulkuinen ja kaliiperiltaan 9×19 mm Parabellum. Aseen runko on suurimmaksi osaksi polymeeriä, mikä tekee siitä kevyen. Ase on modulaarinen ja sen runkoon on kiinnitetty useita Picatinny-kiskoja, joihin voi kiinnittää erilaisia lisävarusteita. Vaihtoehtoisesti ase voi olla M-LOK -kiinnityspisteillä varustettu.
Aseen A1-konepistoolimallissa on vaihdin, jolla voi valita varmistuksen, kertatulen, kolmen laukauksen purskeen ja sarjatulen välillä. Itselataavaa kertatulta ampuvassa S1-mallissa on vain varmistus ja kertatulivaihdin.
Käännös suomeksi
Someone Like You (Adelen kappale)

| ”Someone Like you” Adele |
| --- | --- | --- |

Singlen tiedot
 Albumilta: 21
 Julkaistu: 24. tammikuuta 2011
 Formaatti: CD, digitaalinen
 Tuottaja(t): Dan Wilson
 Tyylilaji: soul, blues, rock
 Kesto: 04.45
 Levy-yhtiö: XL Recordings
Adelen muut singlet
| ”Rolling in the Deep” 2010 | ”Someone Like you” 2011 | ”Set Fire to the Rain” 2011 |
"Someone Like You" on Adelen kappale ja toinen singlejulkaisu hänen albumiltaan 21. Single julkaistiin Britanniassa 28. tammikuuta 2011. Single nousi Britannian listaykköseksi BRIT Awards -esityksen jälkeen. Single pysyi listaykkösenä neljä viikkoa, minkä jälkeen se putosi sijalle kaksi. Singleä on myyty Britanniassa yli miljoona kappaletta , jolla se on ylittänyt reilusti platinalevyyn oikeuttavan määrän. Kappale on päässyt listaykköseksi muun muassa Australiassa, Irlannissa, Uudessa-Seelannissa ja Skotlannissa.
Yhdysvaltain Billboard Hot 100 -listalla kappale nousi ykkössijalle sen jälkeen, kun Adele oli esittänyt kappaleen MTV Video Music Awardsissa.
Listasijoitus

| Maa | Paras sijoitus |
| --- | --- |
Australia : 1
Irlanti: 1
Iso-Britannia : 1
Italia : 1
Itävalta : 2
Kanada : 2
Ranska : 1
Ruotsi : 3
Saksa: 4
Suomi : 1
Sveitsi : 1
Tanska : 2
Unkari: 5
Yhdysvallat: 1
Sissipartio saarroksissa

| Sissipartio saarroksissa |
| --- | --- |

Kirjailija:  Pentti H. Tikkanen
Kieli:  suomi
Genre:  sotaromaani
Kustantaja:  Karisto
Julkaistu:  1975
Ulkoasu:  kovakantinen
Sivumäärä:  223
ISBN:  951-23-0919-X
Löydä lisää kirjojaKirjallisuuden teemasivulta
Sissipartio saarroksissa on Pentti H. Tikkasen kirjoittama sotaromaani.
Singidan alue

| Singida |
| --- | --- |
 Sijainti
Valtio:   Tansania
Hallinto:  
 – hallinnollinen keskus:  Singida
Pinta-ala:  49340 km²
Väkiluku (2012):  1 370 637
Singidan alue on yksi Tansanian 31 hallinnollisesta alueesta (mkoa eli region). Alue sijaitsee maan keskiosassa. Sitä rajaa luoteessa Shinyangan alue, pohjoisessa Simiyun alue, koillisessa Arushan ja Manyaran alueet, idässä Dodoman alue, kaakossa Iringan alue, lounaassa Mbeyan alue ja lännessä Taboran alue.
Alueen pinta-ala on 49 340 neliökilometriä. Vuoden 2012 väestönlaskennan mukaan siellä asui 1 370 637 asukasta. Alueen pääkaupunki on Singida ja alueellisena komissaarina toimii Rehema Nchimbi. Alue jakaantuu viiteen piirikuntaan.
| Singidan alueen piirikunnat> Kartta | Singidan alueen piirikunnat> Piirikunnat | Singidan alueen piirikunnat> Väkiluku (2012) | Singidan alueen piirikunnat>  | Singidan alueen piirikunnat>  | Singidan alueen piirikunnat>  |
| --- | --- | --- | --- | --- | --- |
|  | Ikungi | 272 959 |  |  |  |
|  | Iramba | 236 282 |  |  |  |
|  | Manyoni | 296 763 |  |  |  |
|  | Mkalama | 188 733 |  |  |  |
|  | Singida | 375 900 |  |  |  |
|  | Yhteensä | 1 370 637 |  |  |  |
Aiheesta muualla

Singidan alueen viralliset sivut (swahiliksi) (englanniksi)
Shannon Lucid

| Shannon M>  W. Lucid |
| --- | --- |

Henkilötiedot
Syntynyt: 14. tammikuuta 1943 (ikä 81) Shanghai, Kiina
Kansalaisuus:  Yhdysvallat
Ammatti:  biokemisti
Ura
Tyyppi:  NASAn astronautti
Tila:  inaktiivinen
Aika avaruudessa:  223 päivää, 2 tuntia, 50 minuuttia
Valittu avaruuslentäjäksi:  1978
Lennot

:  STS-51-G
 
:  STS-34
 
:  STS-43
 
:  STS-58
 
:  STS-76
 :  Mir NASA-1
:  STS-79
 
Shannon Matilda Wells Lucid (s. 14. tammikuuta 1943) on yhdysvaltalainen biokemisti ja NASAn astronautti. Aikanaan hän piti nimissään ennätystä pisimpään avaruuslennolla olleena yhdysvaltalaisena ja naisena. Hän on lentänyt viidesti avaruuteen mukaan lukien pitkäkestoinen oleskelu Mir-avaruusasemalla.
Varhainen elämä ja koulutus

Lucid syntyi Shanghaissa, Kiinassa baptisti-lähetyssaarnaajavanhempien Oscar ja Myrtle Wellsin perheeseen, mutta kasvoi Bethanyssa, Oklahomassa ja valmistui Bethany High Schoolista. Hän kävi Oklahoman yliopistoa ja suoritti siellä tohtorintutkinnon (Ph.D.) biokemiasta vuonna 1973.
Shannon Lucid on naimisissa indianapolislaisen Michael F. Lucidin kanssa. Heillä on kaksi tytärtä, yksi poika ja viisi lastenlasta.
Ura NASAssa

Lucid valittiin NASAn astronauttijoukkoihin 1978.  Tässä 35 henkilöä käsittävässä astronauttiryhmässä ("NASA Astronaut Group 8") oli mukana myös Yhdysvaltain ensimmäiset naisastronauttikandidaatit, joita ryhmässä oli kuusi. Lucid oli ryhmän ainoa jo naimisissa oleva naisastronauttikandidaatti.
Lucidin ensimmäinen avaruuslento oli kesäkuussa 1985 avaruussukkula Discoveryn lennolla STS-51-G. Hän lensi myös avaruussukkulalennoilla STS-34 (1989), STS-43 (1991) ja STS-58 (1993).
Lucid on parhaiten tunnettu viidennestä ja samalla viimeisestä avaruuslennostaan (22. maaliskuuta –26. syyskuuta 1996), jolloin hän vietti 188 päivää avaruudessa, sisältäen 179 päivää venäläisellä Mir-avaruusasemalla. Mirille saapuminen ja Miriltä lähtö tapahtui avaruussukkula Atlantiksella, laukaisu lennolla STS-76 ja paluu lennolla STS-79. Hänen oleskelunsa Mirillä (Mir EO-21 ja Mir EO-22 tai Mir NASA-1) ei oletettu kestävän niin kauan, mutta paluu viivästyi kahdesti mikä pitkitti avaruudessaoloa noin kuudella viikolla. Asemalla hän suoritti lukuisia tieteellisiä kokeita. Mir-oleskelunsa vuoksi Lucid piti pitkään nimissään ennätystä pisimpään kiertaradalla viettäneenä ei-venäläisenä ja naisena. Vasta 16. kesäkuuta 2007 hänen ennätyksensä naisena rikkoi Sunita Williams ollessaan ISS-avaruusaseman pitkäkestoisessa miehistössä kiertoradalla.
Vuodesta 2002 vuoteen 2003 Lucid toimi  NASAn päätiedemiehenä ("NASA Chief Scientist"; NASAn johtava tiedevirka, myöhemmin lakkautettu). Vuodesta 2005 Lucid on toiminut CAPCOMina ("capsule communicator") lukuisilla avaruussukkulalennoilla kuten STS-114, STS-116, STS-118, STS-120, STS-122, STS-124, STS-126, STS-125, STS-127, STS-128, STS-129, STS-130, STS-132, STS-133 ja viimeksi STS-134. CAPCOMin tehtävänä on toimia lennonvalvonnan ja kiertoradalla olevien avaruuslentäjien yhteyshenkilönä.
Tammikuusta 2011 Lucid on toiminut astronauttitoimiston hallinnossa Johnsonin avaruuskeskuksessa Houstonissa, Texasissa ja toimii edelleen CAPCOMina.
Lucidille myönnettiin joulukuussa 1996 NASAn korkein kunnianosoitus astronautille, presidentin kongressin nimissä ja NASAn ehdotuksesta myöntämä Congressional Space Medal of Honor kymmenentenä henkilönä ja ensimmäisenä naisena.
Aiheesta muualla

Wikimedia Commonsissa on kuvia tai muita tiedostoja aiheesta .
NASAn elämäkerta (englanniksi)
Spacefacts.de:n  elämäkerta (englanniksi)
Astronaut Shannon Lucid's China Homecoming (Arkistoitu – Internet Archive) (25.9.2006) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shannon Lucid
Lucid harjoittelee juoksumatolla Mir-avaruusasemalla 28. maaliskuuta 1996.
Käännös suomeksi
Henrik VII

Henrik VII tarkoittaa ainakin seuraavia hallitsijoita:
Henrik VII (k. 1047), Baijerin herttua 1042–1047
Henrik VII (1211–1242), Sisilian kuningas 1212–1217, Saksan kuningas 1222–1235
Henrik VII Luxemburgilainen (n. 1275–1313), Saksan kuningas 1308–1312, Pyhän saksalais-roomalaisen keisarikunnan keisari 1312–1313
Henrik VII (1457–1509), Englannin kuningas 1485–1509.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henrik VII”, voi hakea sivunnimihaulla, laajalla sivunnimihaulla tai tekstihaulla.
Shameik Moore

| Shameik Moore |
| --- | --- |
 Moore vuonna 2018
Henkilötiedot
Koko nimi:  Shameik Alti Moore
Syntynyt: 4. toukokuuta 1995 (ikä 29) Atlanta, Georgia, Yhdysvallat
Kansalaisuus:   Yhdysvallat
Aiheesta muualla
IMDb
Shameik Alti Moore (s. 4. toukokuuta 1995, Atlanta, Georgia, Yhdysvallat) on yhdysvaltalainen näyttelijä ja laulaja. Hän on Miles Moralesin ääninäyttelijä animaatioelokuvissa Spider-Man: Kohti hämähäkkiversumia (2018) ja Spider-Man: Across the Spider-Verse (2023).
Perhetausta

Mooren suku on kotoisin Jamaikasta.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2015 | Dope | Dope | Malcolm |
| 2018 | Spider-Man: Kohti hämähäkkiversumia | Spider-Man: Into the Spider-Verse | Miles Morales |
| 2019 | Let It Snow | Let It Snow | Stuart |
| 2020 | Cut Throat City | Cut Throat City | Blink |
| 2022 | Samaritan | Samaritan | Devin Holloway |
| 2023 | Spider-Man: Across the Spider-Verse | Spider: Across the Spider-Verse | Miles Morales |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2011 | House of Payne | House of Payne | Dante |
| 2016–2017 | The Get Down | The Get Down | Shaolin Fantastic |
| 2019–2023 | Wu-Tang: An American Saga | Wu-Tang: An American Saga | Raekwon |
Diskografia > Studioalbumit

| Vuosi | Nimi |
| --- | --- |
2015: 30058
Aiheesta muualla

Virallinen sivusto (Arkistoitu – Internet Archive)
Shameik Moore Internet Movie Databasessa. (englanniksi)
Shameik Moore Elonetissä.
Nancy Currie

| Nancy J>  Currie |
| --- | --- |

Henkilötiedot
Syntynyt: 29. joulukuuta 1958 (ikä 65) Wilmington, Delaware
Kansalaisuus:  yhdysvaltalainen
Ura
Tyyppi:  astronautti
Lennot

:  STS-57
 
:  STS-70
 
:  STS-88
 
:  STS-109
 
Nancy J. Currie (s. 29. joulukuuta 1958 Wilmington, Delaware) on yhdysvaltalainen astronautti. Currie valittiin Nasan astronautiksi vuonna 1990. Hän oli lennoilla STS-57, STS-70, STS-88 ja STS-109. Curriella on yli 1 000 tuntia aikaa avaruudessa. Curriella on tohtorin arvosana teollisuussuunnittelusta Houstonin yliopistosta ja maisterin tutkinto turvatekniikasta Etelä-Kalifornian yliopistosta. Hän oli Yhdysvaltain armeijassa 23 vuotta ja keräsi yli 4 000 tuntia lentoaikaa.
Single
Aiheesta muualla

Kuvia tai muita tiedostoja aiheesta Single Wikimedia Commonsissa
Sisyfos

Franz von Stuck, Sisyfos, 1920.
Sisyfos oli Kreikan mytologiassa Korintin perustaja ja kuningas, joka ei piitannut jumalista eikä kuolemasta.
Kun kuolema (Thanatos) tuli Zeuksen käskystä noutamaan Sisyfosta, tämä vangitsi kuoleman köysillä ja pani hänet lukkojen taakse. Zeus lähetti Areen vapauttamaan kuoleman, ja Sisyfos joutui manalaan. Manalassa Sisyfos petkutti kuolemaa uudelleen ja sai palata takaisin elämään. Petkutuksen paljastuttua kuolema tuli jälleen hakemaan häntä. Jouduttuaan takaisin manalaan Sisyfos sai tehtäväkseen vierittää ikuisesti kivenlohkaretta ylös jyrkkää rinnettä. Kun lohkare oli melkein huipulla, se vierikin takaisin alas, ja Sisyfoksen täytyi aloittaa työ alusta.
Sisyfos oli päähenkilönä muun muassa satyyrinäytelmässä Sisyfos, joka on pantu sekä Kritiaan että Euripideen nimiin.
Filosofi Albert Camus käsitteli Sisyfoksen myyttiä samannimisessä esseessään.
Aiheesta muualla

Kuvia tai muita tiedostoja aiheesta Sisyfos Wikimedia Commonsissa
Camus, Albert: The Myth of Sisyphus (englanniksi)
Pihlajamaa

Pihlajamaa on suomalainen sukunimi, joka on muun muassa seuraavilla henkilöillä:
Airi Pihlajamaa (s. 1934), näyttelijä
Armas Pihlajamaa (1896–1952), eversti ja rykmentinkomentaja
Heimo Pihlajamaa (s. 1936), kirjailija ja kääntäjä
Johanna Pihlajamaa (s. 1973), kuvataiteilija ja taidegraafikko
Lasse Pihlajamaa (1916–2007), harmonikkataiteilija, säveltäjä, pedagogi, musiikkineuvos ja soitinrakentaja
Raikko Pihlajamaa (1930–2016), näyttelijä
Titta Pihlajamaa, Pihlaja (s. 1994), laulaja
Tuula Pihlajamaa (s. 1945), päiväkodinjohtaja ja kansanedustaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sielun kaltainen tuote

| Sielun kaltainen tuote Apulanta |
| --- | --- | --- |

Studioalbumin tiedot
 Äänitetty : 2019 – 2022, Apulandia, Lahti
 Julkaistu: 14. lokakuuta 2022
 Formaatti: Digitaalinen, CD, Vinyyli
 Tuottaja(t): Jyrki Tuovinen, Apulanta ja DJ Infekto
 Tyylilaji: nu metal, rock
 Kesto: 36.44
 Levy-yhtiö: Päijät-Hämeen Sorto- Ja Riisto
Listasijoitukset
  1. (albumilista)    1. (fyysinen albumilista)
Apulannan muut julkaisut
| Kunnes siitä tuli totta 2015 | Sielun kaltainen tuote 2022 |   |
Sielun kaltainen tuote on Apulannan 13. studioalbumi, joka julkaistiin 14. lokakuuta 2022. Albumilta on julkaistu singlenä kappaleet “Lokin päällä lokki”, “60 uutta ongelmaa”, "3D-Kriisit", "9 Väärää Kättä" ja "Kämmenen kuva poskeen". Albumia on työstetty vuosina 2019-2022 yhtyeen tukikohdassa Apulandiassa. Kaikki kappaleet on säveltänyt ja sanoittanut Toni Wirtanen. Albumin on miksannut Jyrki Tuovinen ja tuottanut Jyrki Tuovinen, Apulanta ja DJ Infekto. Albumin on masteroinut Jasse Kesti. Levyjulkaisukeikka järjestettiin 14. lokakuuta 2022 Pakkahuoneella Tampereella. Albumi on myynyt platinaan oikeuttavan määrän.
Kappaleet

Sielun kaltainen tuote – 4.26
Morfiini – 4.00
60 uutta ongelmaa – 4.27
Kämmenen kuva poskeen – 3.36
3D-kriisit – 3.52
Lokin päällä lokki – 4.37
Diagnoosi – 3.28
9 väärää kättä – 4.07
Varjoksi varjolle – 4.06
Arvostelut

Kaaoszine:
Kulttuuritoimitus:
Soundi:
V2.fi:
Someday Came Suddenly

| Someday Came Suddenly Attack Attack! |
| --- | --- | --- |

Studioalbumin tiedot
 Julkaistu: 1. marraskuuta 2008
 Tuottaja(t): Joey Sturgis
 Tyylilaji: post-hardcore, Electronicore, metalcore
 Kesto: 30.24
 Levy-yhtiö: Rise Records
Attack Attack! muut julkaisut
| If Guns Are Outlawed, Can We Use Swords? 2008 | Someday Came Suddenly 2008 | Attack Attack! 2010 |
Singlet albumilta Someday Came Suddenly
 ”Stick Sticky” Julkaistu: 4. kesäkuuta 2009  ”Dr. Shavargo Pt. 3” Julkaistu: 25. elokuuta 2009  ”The People's Elbow” Julkaistu: 9. syyskuuta 2009
Someday Came Suddenly on electrocore-yhtye Attack Attack!in debyytialbumi. Se julkaistiin 11. marraskuuta 2008.
Kappaleet

Hot Grills and High Tops – 0.42
Stick Stickly – 3.31
Bro, Ashley's Here – 3.18
Shred, White & Blue – 2.35
Party Foul – 2.36
What Happens If I Can't Check My MySpace When We Get There? – 2.36
Interlude (instrumental) – 2.07
The People's Elbow – 2.37
Kickin' Wing, Animal Doctor – 2.28
Dr. Shavargo Pt. 3 – 3.42
Catfish Soup – 2.58
Outro (instrumental) – 1.24
Kokoonpano

Austin Carlile – laulu
Johnny Franck – laulu, kitara
Jon Holgado – basso
Caleb Shomo – koskettimet, kitara, taustalaulu
Andrew Wetzel – rummut
Andrew Whiting – kitara